Geszler Attila
Magyar Közút Nonprofit Zrt., Komárom - Esztergom Megyei Igazgató
A Közlekedéstudományi Egyesület, mint a legnagyobb magyar önkéntes alapon szerveződő civil tudományegyesület a beszámolási időszakban megőrizte rangját, szakmai tekintélyét és többé-kevésbé tagságát is / ami az ilyen típusú szervezetek esetében manapság nagy szó!!!!/. Országos szinten az egyesület 9 tagozatba és 17 területi szervezetbe tömörülve 2012-ben összesen 3847 tagot számlált.
Megyei szervezetünk taglétszáma a következőképpen alakult:
Taglétszámunkkal az országos adatokkal összevetve, ha a tagozatokat is figyelembe vesszük országosan a 10., a 17 területi szervezet közül a 9. helyet foglaljuk el.
Területi szervezetünkben jelenleg 6 szakcsoport tevékenykedik:
Városi Tömegközlekedési Szakcsoport
Füzi Sándor
Marx István
Barabásné Kiss Tímea
Bláthy Ifjúsági Szakcsoport
Bánki Ifjúsági Szakcsoport
Smudla István
Volán Dorogi Üzemi Szakcsoport
Közlekedés-nevelési Szakcsoport
Zsigmondné Nagy Mariann
A tagság számára - tekintélyes tudományegyesülethez méltóan - megpróbáltuk minden év elején munkaterv formájában prognosztizálni, körvonalazni azokat a rendezvényeket, programokat, eseményeket, amely a tagság érdeklődését felkelti és egybeesik egyesületünk alapvető célkitűzéseivel, a közlekedéstudomány - és kultúra ápolásával, fejlesztésével.
Gazdálkodás, pénzügyi helyzet:
A jóváhagyott költségvetésünk általában 100.000 - 150.000 Ft között mozog, amelyből támogattuk a szakcsoportok belföldi tanulmányútjait, rendezvényeit, finanszíroztuk a múzeumi belépőket.
A szakmai munka értékelése kapcsán érdemes elmondani, hogy a bázisszervek támogatása a feszes költségvetések miatt és a nagy volumenű átszervezések, személycserék miatt, meglehetősen lecsökkent. E miatt a külföldi és a belföldi tanulmányutakat - az előző években megszokotthoz képest - kisebb volumenben szerveztünk.
Külső kapcsolatainkat illetően megállapítható, hogy az országos elnökséggel jó a kapcsolatunk.
A MTESZ megyei szervezete folyamatosan megbízható, jó partnernek bizonyult. Gazdasági ügyeink intézésével biztosította az egyesület gazdálkodásának jogszerűségét és szakmai fórumot teremtett a KTE számára a megye tudományos egyesületivel való kapcsolattartás terén.
Törekedtünk az együttműködés fokozására a Megyei Baleset-megelőzési Bizottsággal. Az utóbbi két évben már egyes szakcsoportok képviselői is meghívást kaptak a Baleset-megelőzési Bizottság üléseire és megítélésem szerint aktív, tartalmas együttműködés kezd körvonalazódni
A Magyar Autóklubbal is együttműködési megállapodást kötöttünk.
A továbbiakban is nagy hangsúlyt szeretnénk fordítani az idősebb nyugdíjas kollégáink megbecsülésére, megtartására, valamint a fiatalok egyesületi munkára történő megnyerésére.
A fiatalok egyesületi életbe való bevonása érdekében a megye két patinás közlekedési középiskolájában ifjúsági szakcsoportjaink működnek, nagy aktivitással.
Külföldi partnerünkkel, az Ulmi Dunabaráti körrel 2011-ben tartottuk a kapcsolat fennállásának 50. évfordulóját.